מרים ירון

מרים ירון (2 באפריל 1929 – 2 בינואר 1997) הייתה דוגמנית, מלכת היופי הראשונה של ישראל לשנת 1950.

ביוגרפיה
ירון נולדה במינכן שבגרמניה, בשם גיזלה פרויליך, ובגיל 6 עלתה עם אביה הדתי לארץ ישראל והתיישבו בפתח תקווה. שנתיים קודם לכן נפטרה אמה ממחלת הסרטן.

בגיל 16 נישאה לבעלה הראשון, ובגיל 21 ילדה את בנה. באותה שנה זכתה בתחרות מלכת היופי, כאשר טרם נקבעו כללים ברורים למועמדות ונשים נשואות עם ילדים יכלו להתמודד גם כן. בשנה שלאחר מכן נקבע שעל מלכת היופי להיות רווקה. בתחרות מיס תבל שהתקיימה בארצות הברית הוכתרה ירון כסגנית "מיס האומות המאוחדות". היא קיימה אורח חיים צמחוני.

ארבע שנים לאחר הזכייה בתחרות התגרשה ירון ועברה לסאו פאולו, כידועה בציבור של סימון פלדמן, איש עסקים ברזילאי ממוצא יהודי.

מרים הייתה דוברת שש שפות. בשנות ה-40 לחייה חלתה בסרטן מעיים, ממנו החלימה לאחר ניתוחים וטיפולים ממושכים שעברה בקליפורניה.

בשנת 1994 חזרה לישראל והתגוררה בכפר סבא, בסמיכות לבנה, כלתה ושלושת נכדיה.

בסוף שנת 1996 עברה מרים אירוע מוחי וכעבור מספר שבועות נפטרה, ככל הידוע מדום לב. נטמנה בכפר סבא.

קישורים חיצוניים

 שנות החמישים-מלכות היופי

הערות שוליים

דוגמניות ישראליות
דוגמנים ישראלים
צמחוניות ישראליות
צמחונים ישראלים
מלכות היופי
ישראליות ילידות גרמניה
ישראליות שנולדו ב-1929
ישראלים שנולדו ב-1929
ישראליות שנפטרו ב-1997
ישראלים שנפטרו ב-1997